ערב הסעודית: כך נראה היום האדם שנחשב לשמן ביותר בממלכה
הפנים של הקמפיין נגד השמנת יתר בממלכת ערב
כשחאלד בין מושן סהרי הועבר ליחידה רפואית מיוחדת לצורך טיפול דחוף במצבו הבריאותי, הוא שקל 610 ק"ג. למעשה, המצב שלו היה גרוע כל כך, שאפילו המלך פאיד שמע עליו והחליט להתערב - כיום, הוא נראה אחרת לחלוטין
היקס | פורסם 05/03/19 15:08
תמונה של חאלד בין מושן סהרי, בן ה-20, האיש שהוגדר בתור "האדם הכי שמן בערב הסעודית", פורסמה ברשתות החברתיות בממלכה והיא מציגה את המהפך הבלתי נתפס שהוא עבר מאז 2014, כאשר המלך הורה עליו להתחיל טיפולים שמטרתם לאזן את המשקל שלו.
על פי הדיווחים של רשת החדשות CNN, סהרי שקל בשיאו יותר מ-600 ק"ג. למעשה, הוא היה כל כך כבד שהוא לא הצליח לנוע בכוחות עצמו והיה מרותק למיטתו במשך 3 שנים. מצבו הבריאותי הגרוע הגיע לאוזניו של המלך פאיד וזה הורה לרשויות להעביר אותו לג'זן, אשר בדרום ערב הסעודית, שם רופאים מומחים עזרו לו לעמוד שוב על הרגליים – תרתי משמע.
ד"ר אהד אל-חאנתי, ראש היחידה הרפואית שהייתה אחראית לטפל בסהרי, סיפר שהם הצליחו לשפר את מצבו בזמן מהיר יחסית. תוך 8 חודשים נרשם שיפור משמעותי בתפקודי לב-ריאה, מדדי הדלקת שלו השתפרו באופן ניכר והוא הצליח לחזק את שרירי הגפיים שלו. לטענתו, הוא אפילו הצליח להזיז את כפות הרגליים שלו בטיפולי הפיזיותרפיה.
סהרי הצליח בסופו של דבר להשיל יותר ממחצית משקל גופו, כאשר הרופאים דיווחו שבזמן הטיפולים הוא ירד למשקל של 290 ק"ג. בסופו של דבר, סהרי הפך לפנים של קמפיין נגד השמנת יתר בממלכה, לאחר שהוא תועד בסוף התהליך כשנראה שמשקלו הגיע סוף-סוף למדד נורמטיבי לגילו – והתמונה שלו פשוט בלתי נתפסת.
כל הכבוד חביבי!
תגיות: ביזאר בריאות גברים היקס מוזר